open-index/open-wikipedia-markdown huggingface dataset:
बेरिलियम

**बेरिलियम** एक रासायनिक तत्व है। यह प्रकृति में शुद्ध रूप में कभी नहीं मिलता बल्कि केवल अन्य तत्वों के साथ यौगिकों में ही पाया जाता है। इसे **फ़ीरोज़ा** (beryl) नामक रत्न में पाया जाता है जिस कारण से आम-भाषा में कभी-कभी बेरिलियम को भी फ़ीरोज़ा कह दिया जाता है। अपने शुद्ध रूप में यह तत्व लौह-भूरे रंग का, हल्का और भंगुर (ब्रिटल, आसानी से टूट जाने वाला) पदार्थ होता है। रासायनिक दृष्टि से यह क्षारीय पार्थिव धातु समूह का सदस्य है। जब बेरिलियम को ताम्बे, लोहे, ऐल्युमिनियम या निकल से मिलाकर मिश्रित धातु (ऐलोय) बनाई जाती है तो वह अधिक सख़्त और हलकी हो जाती है। ताम्बे-बेरिलियम की मिश्रधातु से बने औज़ार जब लोहे या इस्पात पर प्रहार करते हैं तो चिंगारियाँ नहीं छोड़ते, जो कई औद्योगिक स्थितियों में काम आता है। अपने कम-घनत्व और हल्केपन के कारण इन मिश्रधातुओं को विमानों और उपग्रहों में भी इस्तेमाल किया जाता है। अपने कम घनत्व की वजह से यह एक्स-रे किरणों को भी नहीं रोकता, इसलिये एक्स-रे के साथ प्रयोग होने वाले ढांचे अक्सर बेरिलियम मिश्रधातु के बने होते हैं।

## चित्र

Image:Beryllium OreUSGOV.jpg|बेरिलियम खनिज
Image:Be foils.jpg|बेरिलियम के पन्नें
Image:Be-140g.jpg|बेरिलियम क्रिस्टल का अंश


## इन्हें भी देखें
* क्षारीय पार्थिव धातु

## सन्दर्भ


श्रेणी:बेरिलियम
श्रेणी:रासायनिक तत्व
श्रेणी:क्षारीय पार्थिव धातु
श्रेणी:विषविज्ञान
श्रेणी:अपचायक
बोरॉन

**बोरॉन** (Boron) एक रासायनिक तत्व है। प्रकृति में इस तत्व का निर्माण ब्रह्माण्ड किरणों (कोस्मिक किरणों) द्वारा किसी वस्तु पर हुए प्रहारों से होता है, न की तारों में तारकीय नाभिकीय संश्लेषण की प्रक्रिया में। इसलिये हमारे सौर मंडल में इसकी तादाद अन्य तत्वों की तुलना में कम है। दुनिया में यह अपने जल में घुलने वाले बोरेट (borate) खनिजों के रूप में अधिक मिलता है, जिसमें सुहागा (बोरैक्स) सबसे ज़्यादा जाना-माना है। पृथ्वी पर बोरॉन केवल अन्य तत्वों के साथ बने रासायनिक यौगिकों के रूप में ही मिलता है। शुद्ध रूप में बोरॉन तत्व पृथ्वी पर केवल उल्का गिरने से ही पहुंचता है और इस रूप में यह एक उपधातु है।
इवलेसे|बोरॉन

## सम्बन्धित चित्र

Image:Boron.jpg|क्रिस्टलीय बोरॉन
Image:FlammenfärbungB.png|ज्वाला परीक्षण
Image:Boratflamme.jpg|ज्वाला परीक्षण
Image:Kyselina trihydrogenboritá.PNG|टांकिकाम्ल (बोरिक ॲसिड) - H3BO3



## इन्हें भी देखें
* सुहागा
* उपधातु
* Boron 20% पोषक तत्व कृषि उपयोग  

## सन्दर्भ


श्रेणी:बोरॉन
श्रेणी:रासायनिक तत्व
श्रेणी:उपधातुएँ
श्रेणी:आहारीय खनिज
श्रेणी:अपचायक
श्रेणी:नाभिकीय संलयन ईन्धन
श्रेणी:रासायनिक तत्वों का जीवविज्ञान और औषधशास्त्र
फ्लोरीन

**फ्लोरीन** एक रासायनिक तत्व है। यह आवर्त सारणी (periodic table) के सप्तसमूह का प्रथम तत्व है, जिसमें सर्वाधिक अधातु गुण वर्तमान हैं। इसका एक स्थिर समस्थानिक (भारसंख्या 19) प्राप्त है और तीन रेडियोधर्मिता समस्थानिक (भारसंख्या 17,18 और 20) कृत्रिम साधनों से बनाए गए हैं। इस तत्व को 1886 ई. में मॉयसाँ ने पृथक्‌ किया। अत्यंत क्रियाशील तत्व होने के कारण इसको मुक्त अवस्था में बनाना अत्यंत कठिन कार्य था। मॉयसाँ ने विशुद्ध हाइड्रोक्लोरिक अम्ल तथा दहातु तरस्विनिक के मिश्रण के वैद्युत्‌ अपघटन द्वारा यह तत्व प्राप्त किया था।

तरस्विनी मुक्त अवस्था में नहीं पाया जाता। इसके यौगिक चूर्णातु तरस्विनिक (फ्लुओराइड), (चूर.त2) (CaF2) और क्रायोलाइड, (क्षा3स्फ.त6) (Na3AlF6) अनेक स्थानों पर मिलते हैं।

तरस्विनी का निर्माण मॉयसाँ विधि द्वारा किया जाता है। महातु घनातु मिश्रधातु का बना यू (U) के आकार का विद्युत्‌ अपघटनी कोशिका लिया जाता है, जिसके विद्युदग्र भी इसी मिश्रधातु के बने रहते हैं। हाइड्रोफ्लोरिक अम्ल में दहातु तरस्विनिक (फ्लुओराइड) विलयित कर - 23° सें. पर सेल में अपघटन करने से धनाग्र पर तरस्विनी मुक्त होगी। मुक्त तरस्विनी को विशुद्ध करने के हेतु प्लैटिनम के ठंडे बरतन तथा क्षारातु तरस्विनिक (फ्लुओराइड) की नलिकाओं द्वारा प्रवाहित किया जाता है।

## गुण
तरस्विनी के कुछ भौतिक गुण निम्नांकित हैं :

संकेत--- **त** (F)

परमाणु संख्या --- 9

परमाणु भार--- 19

गलनांक --- -223रू सें.

क्वथनांक --- -188रू सें.

आपेक्षिक घनत्व --- -1.265

परमाणु व्यास --- 1.36 ऐंगस्ट्रॉम

तरस्विनी समस्त तत्वों में अपेक्षाकृत सर्वाधिक क्रियाशील पदार्थ है। हाइड्रोजन के साथ यह न्यून ताप पर भी विस्फोट के साथ संयुक्त हो जाता है।

हाइड्रोफ्लुओरिक अम्ल अथवा उदजन तरस्विनिक (हाइड्रोजन फ्लुओराइड) (उ.त)(HF) अथवा (उ2त2) (H2F2) अत्यंत विषैला पदार्थ है इसका विशुद्ध यौगिक विद्युत्‌ का कुचालक है। इसका जलीय विलयन तीव्र आम्लिक गुण युक्त होता है। यह काच पर क्रिया कर सैकता तरस्विनिक (सिलिकन फ्लुओराइड) बनाता है। इस गुण के कारण इसका उपयोग काच पर निशान बनाने में होता है। हाइड्रोफ्लुओरिक अम्ल के लवण तरस्विनिक (फ्लुओराइड) कहलाते हैं। कुछ तरस्विनिक जल में विलेय होते हैं।

## उपयोग
तरस्विनी का उपयोग कीटमारक के रूप में होता है। इसके कुछ यौगिक, जैसे किरणात तरस्विनिक (यूरेनियम फ्लुओराइड), परमाणु ऊर्जा प्रयोगों में प्रयुक्त होते हैं। तरस्विनी के अनेक कार्बनिक यौगिक प्रशीतन उद्योग तथा प्लास्टिक उद्योग में काम आते हैं।

श्रेणी:फ्लोरीन
श्रेणी:हैलोजन
श्रेणी:रासायनिक तत्व
श्रेणी:द्विपरमाणुक अधातु
श्रेणी:औद्योगिक गैसें
श्रेणी:ऑक्सीकारक
नियोन

right|thumb|300px|शुद्ध नियान से भरी विसर्जन नली (डिस्चार्ज ट्यूब)
**निऑन** (अंग्रेजी: Neon; तत्समप्रधान हिंदी: नेव) (संकेत : Ne) एक रासायनिक तत्व है। इसका परमाणु क्रमांक १० है। यह आवर्त सारणी के १८वें समूह (अक्रिय गैसें) में रखा गया है। रैमज़े और टैवर्स ने १८९८ ई. में इस गैस की खोज की थी और वायु से इसे प्राप्त किया था।

## परिचय
निऑन का परमाणुभार २०.१८ तथा परमाणुसंख्या १० है। इसके स्थायी समस्थानिक की द्रव्यमान संख्या २०, २१ और २२ है। रेडियमधर्मी समस्थानिक की द्रव्यमान संख्या १९ और २३ है। यह आवर्त सारणी के १८वें समूह का दूसरा सदस्य है। इस समूह के अन्य सदस्य आर्गन, क्रिप्टन, ज़ेनॉन और रेडन हैं। यह वायुमंडल में गैस के रूप में बड़ी अल्प मात्रा (०.००१८ प्रतिशत) में रहता है। भूगर्भ स्थित गैसों में भी यह पाया जाता है। इसका औद्योगिक उत्पादन द्रव वायु के प्रभाजक आसवन से होता है। क्लॉड वायुद्रावी में, जिसमें प्रति घंटा ५० घन मीटर द्रव वायु तैयार होती है, प्रति दिन १०० लिटर निआन प्राप्त हो सकता है। 

निऑन का घनत्व शून्य डिग्री सें. और एक वायुमंडल दबाव पर १.२०४ ग्राम प्रति घन सेंटीमीटर है। यह -२४६.०९ सें. पर उबलता है और -२४८.६१ सें. पर जमता है। इसका क्रांति ताप -२२८.७५रू सें. और क्रांतिक दबाव २६.८६ वायुमंडल है। इसकी द्रवण उष्मा ३.९७ कैलोरी प्रति ग्राम और २५रू सें. पर विलेयता ०.०१०१ घन सेंटीमीटर है। इसके अणु में एक ही परमाणु रहता है।

यह किस अन्य तत्व के साथ कोई स्थायी यौगिक नहीं बनाता है। ऐसा समझा जाता है कि दुर्बल अंतरपरमाण्वीय क्रिया के, जिसको वान डेर वाल की शक्ति कहते हैं, कारण ही यह अन्य तत्वों को आकर्षित करता है। इसका वर्णपट (स्पेक्ट्रम) विशेष प्रकार का होता है, जिसमें कई सुंदर रक्तवर्ण रेखाएँ होती हैं। असाधारण ऊँची विद्युत चालकता तथा प्रकाश उत्सर्जित करने की क्षमता के कारण निऑन का उपयोग अनेक विद्युत लैपों तथा यंत्रों में होता है। चिनगारी-प्लग-परीक्षी (Sparking Plug Tester) में भी यह काम आता है। निऑन नलियों में, बहुत कम दबाव पर विद्युत विसर्जन से, बहुत सुंदर लाल नारंगी रंग का प्रकाश निकलता है। अधिकांश गैसीय चालन तथा प्रतिदीप्त दीपों में विद्युत चालन के लिए निऑन का प्रयोग होता है। अन्य गैसों को अवशोषण द्वारा निकालकर ही निऑन की मात्रा निर्धारित की जाती है।

## इन्हें भी देखें
* निष्क्रिय गैस

## सन्दर्भ


श्रेणी:निष्क्रिय गैसें
श्रेणी:रासायनिक तत्व
सिलिकॉन

**सिलिकॉन** (Silicon) ; प्रतीक : **Si**) अथवा **मृत्स्नक** एक रासायनिक तत्व है। यह पृथ्वी पर ऑक्सीजन के बाद सबसे अधिक पाया जाने वाला तत्व है। सिलिकॉन के यौगिक एलेक्ट्रॉनिक अवयव, साबुन, शीशे एवं कंप्यूटर चिप्स में इस्तेमाल किए जाते हैं। सिलिकॉन की खोज १८२४ में स्वीडन के रसायनशास्त्री जोंस जकब बज्रेलियस ने की थी। आवर्त सारिणी में इसे १४वें स्थान पर रखा गया है।

## उपयोग
सिलिकॉन यौगिकों, जैसे सिलिकॉन कारबाइड (SiC) को उनकी अनोखी विशेषताओं के लिए इस्तेमाल किया जाता है। कठोरता में यह तत्व हीरे की बराबरी करता है। जब सिलिकॉन को अन्य तत्वों के साथ मिलाया जाता है तो उस यौगिक को सिलिकेट अथवा मृत्स्नग्ध कहते हैं। सिलिकेट्स को अनेक औद्योगिक कार्यो के लिए इस्तेमाल में लाया जाता है। इनकी अन्य रासायनिक यौगिकों के साथ क्रिया कराई जाती है ताकि यह अपने सिलिकॉन तत्व अलग करें या अन्य तत्वों के साथ विभिन्न कार्यों के लिए क्रिया कर सकें। बेकरी के नॉन-स्टिक उपकरण, बिजली उत्पादों के शील्ड सिलिकॉन से बनते हैं। 

सिलिकॉन का इलेक्ट्रॉनिक्स क्षेत्र में अधिकाधिक प्रयोग होने के कारण अमेरिका की कंप्यूटर जगत के केंद्र को सिलिकॉन वैली का नाम दिया गया है।

## सन्दर्भ

## बाहरी कड़ियाँ

* मिनरल.गैलरीज़, कॉम– सिलिकॉन
* वेबएलिमेन्ट्स.कॉम– सिलिकॉन
* Proceedings Of The Select Committee On Ontario Hydro Nuclear Affairs
* NIRS Reactorwatch
* ccnr.org Representative Ed Markey's Statements concerning flammable firestops
* USNRC Information Notice 88-56
* Silicone Polymers (Virtual Chembook, Elmhurst College)
* Science of Silicone Polymers (Silicone Science On-line, Centre Européen des Silicones - CES)
* Types of silicone

श्रेणी:सिलिकॉन
श्रेणी:खनिज
श्रेणी:रासायनिक तत्व
श्रेणी:मेटलॉएड्स
श्रेणी:अर्धचालक
टाइटेनियम

**टाइटेनियम** एक मजबूत धातु है। इस तत्व का सबसे पहले सन् 1791 में ग्रेटर ने पता लगाया तथा सन् 1795 में क्लापराथ ने इसका नाम टाइटेनियम रखा। इसके मुख्य खनिज इलमिनाइट तथा रुटाइल हैं। दूसरे खनिज स्थुडोब्रुकाइट, (Fe4 (TiO4) 3), एरीजोनाइट, (Fe2 (TiO3)3), गाइकीलाइट (MgTiO3) तथा पायरोफेनाइट, (MnTiO3) इत्यादि हैं

धातु के क्लोराइड के वाष्प को द्रवित सोडियम के ऊपर से पारित करने पर, अथवा पोटासियम के साथ अवकरण से, अथवा धातु के हेलोजन लवण या ऑक्साइड के कैल्सियम, मैग्नीशियम या ऐल्यूमिनियम द्वारा अवकरण से यह धातु प्राप्त होती है। बुसे (सन् 1853) ने पोटासियम टाइटेनेट, सोडियम सल्फेट और सल्फयूरिक अम्ल के विद्युद्विच्छेदन द्वारा सफेद टाइटेनियम प्राप्त किया था। यह दुनिया की सबसे मजबूत धातुअओं में एक है।

## गुणधर्म
यह लोहे जैसी धातु है। इसका आपेक्षिक घनत्व 3.49 से 3.59 तक तथा द्रवणांक लगभग 2,000 सें0 है। यह हवा में स्थायी है, परंतु 1,200 डिग्री सें0 ताप तक गरम करने पर टाइटेनियम ऑक्साइड, (TiO2), बनता है हैलोजन सरलता से इस धातु को आक्रांत करते हैं। फ्लोरीन सबसे आसानी से तथा आयोडीन देर में और ऊँचे ताप पर आक्रांत करता है। यह नाइट्रोजन, फॉस्फोरस, बोरॉन तथा सल्फर से ऊँचे ताप पर क्रिया करके नाइट्राइड, फॉस्फाइड, बोराइड तथा सल्फाइड बनाती है। हाइड्रोक्लोरिक अम्ल, सल्फ्यूरिक अम्ल तथा नाइट्रिक अम्ल इसको सरलता से आक्रांत करते हैं। ऑक्सीकारक पदार्थ जैसे पोटासियम क्लोरेट, पोटासियम परमैंगेनेट इत्यादि, की इस पर बड़ी तीव्रता से क्रिया होती है।

ताँबे के साथ यह क्यूप्रोटाइटेनियम, चाँदी के साथ आरजेंटोटाइटेनियम एवं ऐल्यूमिनियम के साथ कई प्रकार की मिश्रधातुएँ, जैसे (Al3Ti2) ऐ4टाइ (Al4Ti) और (Al3Ti) बनता है।

इसके सब लबण पानी में टूट जाते हैं। अम्लीय विलयन में हाइड्रोजन पेराँक्साइड, (H2O2), डालने से नारंगी रंग उत्पन्न होता है। अवकारक पदार्थ, जैसे जिंक अथवा टिन, की उपस्थिति में सल्फ्यूरिक अम्ल में टाइटेनियम के लवण नीला अथवा बैंगनी रंग देते हैं। ऐलिज़रिन सल्फोनिक अम्ल टाइटेनियम के लवणों के साथ बैंगनी रंग देते हैं।

टाइटोनियम 2, 3 तथा 4 संयोजकतावाले लवण बनाता है। जैसे (Ti F3), (Ti F4), (Ti Cl2), (Ti Cl3), (Ti Cl4), (Ti Br2), (Ti Br4), (Ti I2), (Ti I3), (Ti I4), (Ti2 S3), (Ti2 SO4), Ti2(SO4)3 तथा (Ti (SO4)2, (TiO2) से तरह तरह के टाइटेनेट, जैसे (K2 Ti3 O7), (Zn3 Ti4 O7), (Mn2 TiO4), (CoTiO3) इत्यादि बनते हैं।

टाइटेनियम बहुत से संकीर्ण यौगिक भी बनाता है और इस गुण में जिरकोनियम, हाफ्नियम तथा थोरियम से बहुत मिलता है। इसके द्विलवण भी अधिक संख्या में मिलते हैं। इसके मुख्य संकीर्ण यौगिक ऐमाइन तथा ऑक्सीजन युक्त पदार्थ, चीलेट, ऑक्सैलेट, कैटीकोल तथा हैलोजेन इत्यादि हैं।

## उपयोग
इसकी मिश्रधातुएँ बड़े महत्व की हैं और लोहस और अलोहस धातुओं के शोधन में काम आती हैं। इसके यौगिक कागज, कपड़ा, चमड़ा, ऊन इत्यादि रँगने तथा चीनी मिट्टी के बरतनों पर लुक करने के काम आते हैं।


चित्र:TitaniumUSGOV.jpg
चित्र:Titanium metal.jpg
चित्र:Titan-crystal bar.JPG|आयोडाइड प्रक्रिया से बनी टाइटानियम की क्रिस्टल छड़ी
चित्र:Titan.PNG|टाइटानियम
चित्र:Oxid titaničitý.PNG|टाइटानियम ओक्साइड - TiO2


## इन्हें भी देखें
* संक्रमण धातु

## सन्दर्भ


श्रेणी:रासायनिक तत्व
श्रेणी:संक्रमण धातु
क्रोमियम

**क्रोमियम** (Chromium) एक रासायनिक तत्व है जो रासायनिक दृष्टि से संक्रमण धातु समूह का सदस्य है। यह एक चमकीला, सलेटी-भूरे रंग का, कठोर लेकिन आसानी से टूट जाने वाली धातु है। इसे पालिश करने पर यह अत्यधिक चमकीला बन जाता है और यह आसानी से नहीं धुंधलाता। इसका गलनांक १९०७ °सेंटीग्रेड है जो कि बहुत ऊँचा है। अगर इसे इस्पात में मिलाया जाये तो इस्पात पर ज़ंग और धब्बे नहीं लगते, जिस कारण से इसे 'स्टेनलेस स्टील' (ज़ंगरोधी इस्पात) बनाने में काम लाया जाता है। मानव शरीर को बहुत ही हल्की मात्रा में क्रोमियम आहार में आवश्यक होता है लेकिन अधिक मात्रा में यह विष की तरह काम करता है।

## चित्र

Image:Chrom(VI)-oxid.jpg|क्रोमियम(VI) ओक्साइड
Image:Dichroman amonný.PNG|अमोनियम डायक्रोमेट - (NH4)2Cr2O7
Image:Chrom.PNG|क्रोमियम - Cr
Image:Uhličitan chromitý.PNG|क्रोमियम कारबोनेट - Cr2(CO3)3
Image:Oxid chromitý.PNG|क्रोमियम ओक्साइड - Cr2O3
Image:Chromium.jpg|शुद्ध क्रोमियम


## इन्हें भी देखें
* संक्रमण धातु

## सन्दर्भ


श्रेणी:क्रोमियम
श्रेणी:आहारीय खनिज
श्रेणी:रासायनिक तत्व
श्रेणी:संक्रमण धातु
जर्मेनियम

**जर्मेनियम** (Germanium) एक रासायनिक तत्व है। इसका स्थान आवर्त सारणी में उसी वर्ग में है, जिसमें सीस और टिन हैं। इसका आविष्कार 1886 ई. सी. विंकलर ने किया था। इसका संकेत **Ge**, परमाणुसंख्या 32 और परमाणु भार 72.6 है। यह तत्व बड़ी अल्प मात्रा में पृथ्वी पर पाया जाता है। साधारणत: यह जस्ते के खनिजों के साथ मिला हुआ मिलता है। खनिजों को जलाने पर जो राख बच जाती है उसमें 0.25, प्रतिश्त जर्मेनियम ऑक्साइड रहता है। इसको पहसे वाष्पशील टेट्राक्लोराइड में परिणत करते हैं। टेट्राक्लोराइड का प्रभाजक आसवन रके अन्य धातुओं से यह पृथक् किया जाता है। इसके ऑक्साइड को ऐल्यूमिनियम या कार्बन या हाइड्रोजन द्वारा अपचयित करने से धातु प्राप्त होती है।

## गुणधर्म
जर्मेनियम कुछ भूरापन लिए श्वेत रंग की धातु है। इसकी बनावट मणिभीय (क्रिस्टलीय) होती है। यह अति भंगुर होता है। इसका विशिष्ट गुरुत्व 20 डिग्री सें. पर 5.35 और गलनांक 958.5 डिग्री सें. है। ऑक्सीजन में गरम करने से ऑक्साइड (GeO2) बनता है। इसका वर्णहीन टेट्राक्लोराइड द्रव (क्वथनांक 83 डिग्री सें.), टेट्राब्रोमाइट रंगहीन और टेट्राआयोडाइड नारंगी रंग का ठोस होता है, जो क्रमश: 26.8 डिग्री और 144 डिग्री सें. पर पिघलता है।

सिलिकॉन तथा टिन के ऐसा जर्मेनियम कार्बनिक यौगिक, हाइड्राइड आदि बनता है। हाइड्राइड के क्योरोसंजात भी बनते हैं। जर्मेनियम के हाइड्रोक्लोरीसंजात द्रव और ठोस होते हैं। कांच में सिलिका का स्थान जब जर्मेनियम ऑक्साइड लेता है तब कांच का वर्तनांक (refractive index) बहुत बढ़ जाता है। रक्तक्षीणता में जर्मेनियम यौगिकों के प्रयोग का सुझाव मिलता है। अन्य कई यौगिकों के निर्माण में भी जर्मेनियम और टिन के बीच समानता देखी जाती है।

## इतिहास
वर्ष १८६९ में जब मेंडलीव ने 'रासायनिक तत्वों का आवर्ती गुण' नाम से शोधपत्र प्रकाशित किया तो उन्होने बहुत से अज्ञात तत्वों की भविष्यवाणी की थी जिसमें जर्मेनियम भी था। उन्होने इसके लिए कार्बन समूह में सिलिकॉन और टिन के बीच में खाली स्थान छोड़ रखा था और इसको एका-सिलीकॉन (ekasilicon) नाम दिया था। 

१८८५ में सैक्सोनी के पास एक खान में एक नया खनिज मिला। क्लिमेंस विंकलर (Clemens Winkler) ने इसकी परीक्षा की और १८८६ में इससे एक नया तत्त्व निकाला जो एंटीमनी से मिलता-जुलता था। बाद में इसी को 'जर्मेनियम' नाम दिया गया।

## उपयोग
आजकल जर्मेनियम के सम्पूर्ण उपयोग का लगभग ३५% फाइबर-आप्टिक प्रणालियों में होता है; ३०% इंफ्रारेड प्रकाशिकी (रात्रि में देखने वाले यंत्र आदि) में ; १५% बहुलकीकरण के लिए उत्प्रेरक के लिए; तथा १५% एलेक्ट्रॉनिकी और सौर-विद्युत अनुप्रयोगों में किया जाता है। 

## चित्र

Image:GermaniumUSGOV.jpg
Image:Germanium.jpg


श्रेणी:जर्मेनियम
श्रेणी:रासायनिक तत्व
श्रेणी:उपधातुएँ
श्रेणी:अर्धचालक पदार्थ
कोबाल्ट

**कोबाल्ट** (प्रतीक : Co) एक रासायनिक तत्व है जिसका परमाणु क्रमांक २७ है। यह संक्रमण धातु है। अपने शुद्ध रूप में यह धातु कठोर, चमकीली और सलेटी-चाँदी रंग की होती है, लेकिन निकिल की भांति कोबाल्ट भी पृथ्वी के गर्भ में केवल अन्य रासायनिक तत्वों के साथ बने यौगिकों के रूप में ही मिलती है। कुछ मात्रा में पृथ्वी पर गिरे उल्काओं में यह शुद्ध रूप में प्राप्त होती है।

## उपयोग
कोबाल्ट-आधारित नीले वर्णक (पिगमेंट) हजारों वर्षों से मानवों द्वारा प्रयोग होते आ रहें हैं जिनका उपयोग प्रायः दर्पणों को नीला रंग देने के लिये किया जाता रहा है। इसे बर्तनों, प्यालों, स्याही व अन्य वस्तुओं को भी रंगने के लिये प्रयोग किया जाता है। आधुनिक काल में आधिकतर कोबाल्ट खनिज अफ़्रीका के कांगो लोकतान्त्रिक गणराज्य और ज़ाम्बिया देशों में खानों से निकाला जाता है। तीव्र लौहचुम्बकत्व का गुण रखने वाला यह तत्व अत्यन्त चुम्बकीय होता है और उद्योग में इसका प्रयोग एक चुम्बकीय और कठोर धातु के गुणों के कारण किया जाता है। मनुष्य-सहित कई अन्य जीवों को जीवन के लिये अल्प मात्रा में कोबाल्ट-युक्त आहार खाने की आवश्यकता है।

## उत्पादन

## चित्र

Image:Cobalt OreUSGOV.jpg|कोबाल्ट खनिज
Image:Bristol.blue.glass.arp.750pix.jpg|'ब्रिस्टल ब्लू' नामक शीशे का काम कोबाल्ट से रंगित होता है
Image:Křemičitan kobaltnatý.PNG|कोबाल्ट सिलिकेट - CoSiO3
चित्र:CSIRO ScienceImage 10487 Cobalt deficient sheep.jpg|इन भेड़ों में कोबाल्ट की कमी होने से इनकी यह दशा हुई है।
Image:Cobalt-60.jpg|कोबाल्ट-६० रेडियोसक्रिय होता है। इससे निकले हुए गामा किरणों से खाद्य पदार्थों को विकिरित किया जाता है, जिससे उन पर स्थित रोगाणु अपनी संख्या नहीं बढ़ा पाते।



## इन्हें भी देखें
* संक्रमण धातु

## सन्दर्भ


श्रेणी:कोबाल्ट
श्रेणी:रासायनिक तत्व
श्रेणी:संक्रमण धातु
श्रेणी:लौहचुम्बकत्वीय पदार्थ
निकल

**निकल** एक रासायनिक तत्व है जो रासायनिक रूप से संक्रमण धातु समूह का सदस्य है। यह एक श्वेत-चाँदी रंग की धातु है जिसमें ज़रा-सी सुनहरी आभा भी दिखती है। यह सख़्त और तन्य होता है। हालाँकि निकल के बड़े टुकड़ों पर ओक्साइड की परत बन जाती है जिस से अंदर की धातु सुरक्षित रहती है, निकल वैसे ओक्सीजन से तेज़ी से रासायनिक अभिक्रिया (रियेक्शन) कर लेता है। इस कारणवश पृथ्वी की सतह पर निकल शुद्ध रूप में नहीं मिलता और अगर मिलता है तो इसका स्रोत अंतरिक्ष से गिरे लौह उल्का होते हैं। वैज्ञानिक यह मानते हैं कि पृथ्वी का क्रोड निकल-लौह के मिश्रित धातु का बना हुआ है।

## प्रयोग
निकल हवा में उपस्थित ओक्सीजन  के साथ अभिक्रिया करके अपने ऊपर एक पतली सुरक्षादायनी पतली परत बना लेता है जिस से अन्दर की धातु बची रहती है। इस वजह से इसका प्रयोग लोहे व अन्य धातुओं पर निकल की परत चढ़ाकर उन्हें ज़ंग लगने से बचाने के लिये किया जाता है। यह एक लौहचुम्बकत्व रखने वाला तत्व है और इस से बने चुम्बक उद्योग व अन्य प्रयोगों में इस्तेमाल होते हैं। इसके अलावा निकल को इस्पात में मिलाकर उसे 'स्टेनलेस' (ज़ंग-रोधक) बनाने के काम में भी लाया जाता है।

## चित्र

Image:Nickel2.jpg|शुद्ध निकल के बने नीदरलैण्ड के सिक्के
Image:Nickel Briketts.jpg|निकल के टुकड़े
Image:Hydroxid nikelnatý.PNG|निकल हाइड्रोक्साइड - Ni(OH)2
Image:Electrolytic nickel.jpg|निकल


## इन्हें भी देखें
* संक्रमण धातु

## सन्दर्भ


श्रेणी:निकल
श्रेणी:रासायनिक तत्व
श्रेणी:संक्रमण धातु
श्रेणी:लौहचुम्बकत्वीय पदार्थ
क्रिप्टॉन

**क्रिप्टॉन** एक रासायनिक तत्व है जो निष्क्रिय गैसों के समूह में आता है। इसका परमाणु क्रमांक 36 है। यह एक रंगहीन, गंधहीन और स्वादहीन गैस है जो बहुत ही छोटी मात्रा में हमारे वायुमंडल में पाई जाती है। इसका प्रयोग बिजली के बल्ब बनाने में और फ़ोटोग्राफ़ी में किया जाता है। जब इसे प्लाज़्मा स्थिति में लाया जाता है तो यह बहुत तरंगदैर्ध्यों (वेवलेन्थ) पर प्रकाश उत्पन्न करती है। इस वजह से इसे लेज़र बनाने में भी प्रयोग किया जाता है।

## चित्र

Image:KrTube.jpg
Image:Krypton_discharge_tube.jpg


## इन्हें भी देखें
* निष्क्रिय गैस

## सन्दर्भ


श्रेणी:निष्क्रिय गैसें
श्रेणी:रासायनिक तत्व
रुबिडियम

**रूबिडियम** (Rubidium) एक रासायनिक तत्व है। यह आवर्त सारणी के प्रथम मुख्य समूह का चौथा तत्व है। अन्य क्षार धातुओं की तरह यह अत्यधिक प्रतिक्रियाशील है, अतः वातावरण में नमी के साथ इसकी अभिक्रिया को रोकने के लिए इसे एक कांच के एम्प्यूल में रखा जाता है। इसमें धातुगुण वर्तमान हैं। इसके तीन स्थिर समस्थानिक प्राप्त हैं, जिनकी द्रव्यमान संख्याएँ क्रमश: ८५, ८६, ८७ हैं। इस तत्व की खोज बुंसन तथा किर्खहॉफ़ ने १८६० ई. में स्पेक्ट्रमदर्शी (spectroscope) द्वारा की थी। स्पेक्ट्रमदर्शी द्वारा प्रयोगों में दो नई लाल रेखाएँ मिलीं, जिनके कारण इसका नाम 'रूबिडियम' रखा गया। 

लेपिडोलाइट अयस्क में रूबिडियम की मात्रा लगभग १ प्रतिशत रहती है। इसके अतिरिक्त अभ्रक तथा कार्टेलाइड में भी यह न्यून मात्रा में मिलता है। पोटैशियम तथा रूबिडियम के प्लैटिनिक क्लोराइडों की विलेयता भिन्न भिन्न है, जिसके कारण इन दोनों को पृथक् किया जा सकता है।

## गुणधर्म
रूबिडियम के यौगिकों को कैल्सियम अथवा विद्युत् द्वारा अपचयित कराकर धातु प्राप्त की जाती है। यह चमकदार धातु है। इसके गुण ये है : 
* संकेत : **Rb**
* परमाणुसंख्या ३७, 
* परमाणुभार ८५.४७, 
* गलनांक ३८.९ सें., 
* क्वथनांक ६८८ सें. तथा 
* घनत्व १.५३ ग्राम प्रति घन सेंमी.।

रूबिडियम की वायु में शीघ्र ऑक्सीकरण हो जाता है। यह जल का शीघ्रता से विघटन करता है। इसके लवण रंगहीन तथा जलविलेय हैं और इनके गुण प्राय: पोटैशियम लवणों से मिलते जुलते हैं।

## इन्हें भी देखें
* क्षार धातु

## सन्दर्भ


श्रेणी:रुबिडियम
श्रेणी:क्षार धातु
श्रेणी:रासायनिक तत्व
श्रेणी:अपचायक
स्ट्रोन्शियम

**स्ट्रोन्शियम** एक रासायनिक तत्व है। यह क्षारीय पार्थिव धातु (alkaline earth metal) नामक तत्व समूह का सदस्य है। अपने शुद्ध रूप में यह एक मुलायम श्वेत-चाँदी या पीले से रंग की धातु होता है जो तेज़ी से अन्य तत्वों के साथ रासायनिक अभिक्रिया (रियेक्शन) कर लेता है। अगर इसे हवा में खुला रखा जाए तो इसका रंग जल्द ही पीला होने लगता है। इसके रासायनिक और भौतिक गुण आवर्त सारणी (पिरियोडिक टेबल) में इसके दो पड़ोसी तत्व - कैल्शियम व बेरियम - से मिलते-जुलते हैं। यह सेलेस्टीन, पटनिसाइट और स्ट्रोन्शियानाइट नामक खनिजों में प्राकृतिक रूप से पाया जाता है।

## चित्र

Image:FlammenfärbungSr.png|ज्वाला परीक्षा
Image:Strontium unter Argon Schutzgas Atmosphäre.jpg|स्ट्रोन्सियम नमूना


## इन्हें भी देखें
* क्षारीय पार्थिव धातु

## सन्दर्भ


श्रेणी:रासायनिक तत्व
श्रेणी:क्षारीय पार्थिव धातु
श्रेणी:अपचायक
इट्रियम

**इट्रियम** एक रासायनिक तत्व है। यह एक चाँदी-जैसे रंग की संक्रमण धातु है जिसके गुण लैन्थनाइड समूह से मिलते-जुलते होने के कारण इसे भी कभी-कभी उसी दुर्लभ मृदा तत्व (rare earth element) समूह का भाग माना जाता है। प्रकृति में भी इट्रियम हमेशा उन्हीं के साथ खनिजों में पाया जाता है। यह प्रकृति में कभी भी शुद्ध रूप में नहीं मिलता। इट्रियम को फ़ोस्फ़र (phosphor) बनाने के काम में लाया जाता है, विशेषकर कैथोड किरण नलिका (सी आर टी) और प्रकाश उत्सर्जक डायोड (एल ई डी) में डलने वाले लाल फ़ोस्फ़र के लिये। इट्रियम के यौगिक मानव-शरीर के लिये हानिकारक होते हैं और उनसे शारीरिक सम्पर्क से श्वसन तंत्र के रोग हो जाते हैं।

## नामोत्पत्ति
सन् १७८७ में स्वीडी रसायनशास्त्री कार्ल अरेनियस को स्वीडन के एक इयुत्तरबी (Ytterby) नामक गाँव के पास एक नया खनिज मिला जिसका नाम उन्होंने गाँव के ऊपर 'इट्टरबाइट' रखा। १७८९ में फ़िन्नी रासायनशास्त्री योहान गैडोलिन (जिनके नाम पर आगे चलकर गैडोलिनियम नामक तत्त्व का नाम रखा गया) ने इस खनिज नमूने से इट्रियम ऑक्साइड प्राप्त किया और इस रासायनिक यौगिक का नाम 'इट्रिया' रखा गया। १८२८ में जर्मन रासायनशास्त्री फ़्रीडरिख़ वोहलर ने सर्वप्रथम शुद्ध इट्रियम तत्त्व प्राप्त किया।

## चित्र

Image:Y-39-yttrium-sample-crop.jpg
Image:Yttrium 1.jpg
Image:Yttrium.jpg
Image:Yttrium_sublimed_dendritic_and_1cm3_cube.jpg


## इन्हें भी देखें
* संक्रमण धातु
* दुर्लभ मृदा तत्व

## सन्दर्भ


श्रेणी:रासायनिक तत्व
श्रेणी:संक्रमण धातु
ज़र्कोनियम

**जरकोनियम** (Zirconium) एक रासायनिक तत्व है जो आवर्त सारणी के चतुर्थ अंतवर्ती समूह (transition group) का तत्व है। इस तत्व के पाँच स्थिर समस्थानिक पाये जाते हैं, जिनका परमाणु भार 90, 91, 92, 94, 96 है। कुछ अन्य रेडियधर्मी समस्थानिक जैसे परमाणु भार 89 भी कृत्रिम साधनों से निर्मित किए गए हैं।

इस तत्व की खोज ज़रकान अयस्क में, क्लोंप्रोट नामक वैज्ञानिक ने सन् 1789 में की थी। सन् 1824 में स्विडन के प्रसिद्ध रसायनज्ञ बर्ज़ीलियस ने ज़रकोनियम धातु तैयार की।

ज़रकोनियम की गणना विरल तत्वों में की जाती है यद्यपि पृथ्वी की सतह पर इसकी मात्रा अनेक सामान्य तत्वों से अधिक है। तत्वों की प्राप्ति सारणी में इसका स्थान बीसवाँ है। ऐसा अनुमान है कि ज़रकोनियम की मात्रा ताम्र, यशद एवं सीस तीनों की संयुक्त मात्रा से अधिक है।

## अयस्क एवं निष्कर्षण
इस तत्व के मुख्य अयस्क बैडिलियाइट या ब्रेजीलाइट (ज़रकोनियम ऑक्साइड), ज़रकेलाइट (ऑक्साइड एवं सिलिकेट का सम्मिश्रण) तथा जर्कन (ज़रकोनियम सिलिकेट) हैं। इस तत्व को विशुद्ध अवस्था में तैयर करना अत्यंत कठिन है, क्योंकि उच्च ताप पर ज़रकोनियम अनेक तत्वों से यौगिक बनाता है। बहुत समय तक इसे सोडियम, कैल्सियम या मैग्नीशियम से ज़रकोनियम ऑक्साइड के अवकरण द्वारा तैयार करते थे। इस क्रिया द्वारा अशुद्ध धातु चूर्ण रूप में प्राप्त होती थी। अब प्राय: ज़रकोनियम क्लोराइड को मैग्नीशियम धातु द्वारा अवकृत कर धातु में परिणत करते हैं। तत्पश्चात् इससे आयोडीन द्वारा अभिक्रिया कर उत्पन्न ज़रकोनियम आयोडाइड के वाष्प का तप्त टंगस्टन तंतु पर प्रवाहित करते हैं। फलस्वरूप तंतु पर विशुद्ध धातु की तह जम जाती है।

## गुणधर्म
विशुद्ध ज़रकोनियम घातवर्ध्य (malleable) होता है, जिसके पतले तार बनाए जा सकते हैं। इसके कुछ विशेष गुण निम्निलिखित हैं :

: *संकेत जक (Zr), परमाणु संख्या 40, परमाणु भार 91.22, गलनांक 2100 डिग्री सें., क्वथनांक 3600 डिग्री सें., 
: *घनत्व 6.4 ग्रा. प्रति घ. सेमी., परमाणु व्यास 3.19, एंग्स्ट्राम,

साधारण ताप पर ज़रकोनियम वायु में स्थायी है, परंतु रक्त ताप पर हाइड्रोजन, ऑक्सीजन तथा नाइट्रोजन को अवशोषित करता है। 700 डिग्री सें. पर ऑक्सीजन से और 1000 डिग्री सें. से ऊपर नाइट्रोजन से किया करता है। ऊष्ण सांद्र सल्फ्यूरिक अम्ल, हाइड्रोक्लोरिक अम्ल तथा अम्लराज, ज़रकोनियम पर क्रिया करते हैं। उच्च ताप पर यह अनेक ऑक्साइडों को अवकृत कर सकता है।

ज़रकोनियम दो तथा तार संयोजकतावाले यौगिक बनाता है। इसमें से चार संयोजकतावाले यौगिक अधिक स्थायी हैं।

## जर्कोनियम के मिश्रातु

## उपयोग
ज़रकोनियम सिलिकेट तथा ऑक्साइड का विद्युत उपकरणों, तथा चीनी मिट्टी उद्योग में उपयोग होता है। ज़रकोनियम यौगिकों के वर्णकों का चमड़े की रंगाई, तथा रेशम उद्योगों में उपयोग हुआ है। ज़रकोनियम चूर्ण का उपयोग विस्फोटक उपकरणों में भी होता है।

आजकल ज़रकोनियम का प्रधान उपयोग परमाणु ऊर्जा में हो रहा है। ज़रकोनियम का न्यूट्रान-अवशोषण-अनुप्रस्थ काट (neutron absorption cross-section) अत्यंत न्यून है, जो अन्य धातुओं या मिश्र धातुओं से कहीं कम है। साथ में संक्षरण प्रतिरोधी होने से इसका उपयोग परमाणु अभिक्रियक में सफलता से हो रहा है। 


Image:Zirconium_rod.jpg|ज़रकोनियम का डंडा।
Image:CZ brilliant.jpg|गोल अच्छे से बारीक कटी हुई वर्गाकार ज़रकोनिया (ज़रकोनियम डाईऑक्साइड)।


श्रेणी:ज़र्कोनियम
श्रेणी:रासायनिक तत्व
श्रेणी:संक्रमण धातु
नायोबियम

**नायोबियम** (Niobium) एक रासायनिक तत्व है। इसका प्रतीक है - **Nb**. यह एक दुर्लभ, मुलायम, भूरे रंग का तन्य संक्रमण धातु है। नायोबियम, पाइरोक्लोर (pyrochlore) एवं कोलम्बाइट (columbite) नामक खनिजों में पाया जाता है।

Image:Niobium crystals 1.jpg|नायोबियम क्रिस्टल
Image:Niobium_metal.jpg|नायोबियम की पन्नी
Image:A 1.3 GHz nine-cell superconducting radio frequency.JPG|नायोबियम से बनी अतिचालक कैविटी


## उपयोग
* इस्पात उत्पादन में
* अतिमिश्रधातुओं के निर्माण में
* अतिचालक तार बनाने में (जिससे अतिचालक विद्युतचुम्बक बनाये जाते हैं)
* अतिचालक कैविटी बनाने के लिये

श्रेणी:नायोबियम
श्रेणी:रासायनिक तत्व
श्रेणी:संक्रमण धातु
श्रेणी:उच्चतापसह धातुएँ
प्यालिडियम

एक भौतिक तत्त्व है। 
* भौतिकी

श्रेणी:तत्वानुसार रासायनिक यौगिक
आयोडिन

**आयोडीन** या **अवकारक लवण** एक रासायनिक तत्त्व है। आयोडीन  हमारे आहार के प्रमुख पोषक तत्वों में से है और इसकी कमी से दिमाग़ और शरीर के विकास से जुड़ी कई बीमारियाँ होती हैं। दुनिया में प्रति वर्ष लाखों बच्चे सीखने की कमज़ोर क्षमता के साथ पैदा होते है क्योंकि उनकी माताओं ने गर्भावस्था के दौरान भोजन में आयोडिन की पर्याप्त मात्रा नहीं लीं.आयोडीन की मदद से **'गर्दन के पास पाई जाने वाली थायरॉयड ग्रंथि विकास के ****लिए**** ज़रूरी [[हार्मोन]] पैदा करती है।**' आयोडिन की कमी के कारण बच्चों का बौद्धिक स्तर 10 से 15 प्रतिशत तक कम हो सकता है।( अन्य नाम"अवकारक लवण" है।)

## आयोडीन के यौगिक
### आयोडाइड
हाइड्रियाडिक अम्ल (Hl) के लवण आयोडाइड हैं। प्राय: समस्त आयोडाइड
जलविलेय है। केवल पारद, लेड, क्यूप्रस तथा सिल्वर के आयोडाइड अविलेय हैं। फिरभी
ये आयोडाइड पोटैसियम आयोडाइड की अधिक मात्रा डालने पर विलेय हो जाते हैं। धातु
आयोडाइड गरम किये जाने पर धातु या धातु आक्साइड में परिणत हो जाते हैं और
आयोडीनमुक्त करते हैं। ब्रोमाइड या क्लोराइड की तुलना में आयोडाइड कम वाष्पशीलहै।
पोटैसियम आयोडाइड का उपयोग औषधि तथा अभिकर्मक के रूप में और सिल्वर आयोडाइड का
फोटोग्राफी में उपयोग होता है।

**जंबुकी आक्साइड** या **जंबुकी पेंटाक्साइड** I2O5- यहश्वेत ठोस है जो 30 डिग्री के ऊपर
विघटित हो जाता है। जल में घुलकर आयोडिक अम्ल प्रदान करता है। प्रबल आक्सीकारक
की तरह कार्य करने वाला।

**आयोडिक अम्ल**- यह रंगहीन ठोस है जो 110 पर विघटित हो जाता है, जल में विलेय। जंबुकी को सान्द्र HNO3, H2O2 या O3 के द्वारा आक्सीकृत करने से यह अम्ल प्राप्त। एक प्रबल अम्ल तथा
शक्तिशाली आक्सीकारक। इसके लवण आयोडेट हैं।

**आयोडिक अम्ल** H5I6 या पर-आयोडिक अम्ल- जलग्राही श्वेत यौगिक जो 138 पर
विघटित हो जाता है। जल में अत्यधिक विलेय, दुर्बल अम्ल किन्तु प्रबल आक्सीकारक। इसे आयोडिक अम्ल के विद्युत आक्सीकरण द्वारा तैयार करते हैं। इससे लवण पर आयोडेट कहलाते हैं।

**आयोडेट**- आयोडिक अम्ल के लवण।

परआयोडेट -परआयोडिक अम्ल के लवण। पोटैसियम परआयोडेट का उपयोग मैंगजीन के निश्चियन में किया जाता है।

हाइड्रियाडिक अम्ल (HI) या हाइड्रोजन आयोडाइड- एकक्षारकीय अम्ल जिसे हाइड्रोजन तथा आयोडीन वाष्प को गरम स्पंजी प्लैटिनम के ऊपर गुजार कर प्राप्त किया जाता है।

H2+ I2 --> 2HI

जलीयविलयन अम्लीय। क्षारों के साथ आयोडाइड लवण बनते हैं। प्रबल अपचायक।
क्लोरीन, ब्रोमीन तथा नाइट्रिक अम्ल को अपचित करके आयोडीन मुक्त करता है।
पोटैसियम परमैंगनेट के लाल रंग को समाप्त करता है। यह फेरिक तथा क्यूप्रिक लवणों
को क्रमश: फेरस तथा क्यूप्रस लवणों में परिणत करता है। सिल्वर नाइट्रेट के साथ
सिल्वर आयोडाइड का पीला अवक्षेप प्रदान करता है। इसका उपयोग कार्बनिक यौगिकोंके
अपचयन के लिए किया जाता है।


Image:Jodmolekül.jpg|Iodine molecule
Image:Jod.PNG|Pevný jod
Image:Jodid bismutitý.PNG|Jodid bismutitý - BiI3
Image:Jodid draselný.PNG|Jodid draselný - KI
Image:Jodid hlinitý.PNG|Jodid hlinitý - AlI3
Image:Jodid nikelnatý.PNG|Jodid nikelnatý - NiI2
Image:Jodid olovnatý.PNG|Jodid olovnatý - PbI2
Image:Jodid stříbrný.PNG|Jodid stříbrný - AgI


श्रेणी:आयोडीन
श्रेणी:रासायनिक तत्व
श्रेणी:द्विपरमाणुक अधातु
श्रेणी:हैलोजन
श्रेणी:आहारीय खनिज
श्रेणी:ऑक्सीकारक
टेलुरियम

**टेलुरियम** एक रासायनिक तत्त्व है जिसका चिह्न **Te** है तथा परमाणु क्रमांक 52 है। यह एक भंगुर, हल्का विषैला, सफेद-चमकदार धातु है जो टिन जैसा दिखता है। यह फ्रांज-जोसेफ मेरलर वॉन रिचेंस्टीन द्वारा ट्रांसिल्वेनिया (आज रोमानिया का हिस्सा) में खोजा गया था। उसने सोने की खान में धातु की खोज की। टेल्यूरियम लैटिन शब्द टेल्स से लिया गया था, जिसका अर्थ है पृथ्वी, मार्टिन हेनरिक क्लैप्रोथ द्वारा 19 वीं शताब्दी में। कई सोने के खनिजों में टेल्यूरियम होता है लेकिन इस धातु का मुख्य स्रोत तांबे और सीसा निष्कर्षण के उपोत्पाद हैं। इस धातु का उपयोग मुख्य रूप से मिश्र धातुओं के निर्माण में किया जाता है। विशेष रूप से तांबे और स्टील में अपने यांत्रिकी को बढ़ाने के लिए इसका उपयोग होता है। सौर कोशिकाओं में और अर्धचालक के रूप में इसका महत्वपूर्ण उपयोग है।

टेल्यूरियम का कोई जैविक उपयोग नहीं है। हालांकि, कुछ कवक इसे सल्फर और सेलेनियम के साथ बदल कर अमीनो एसिड जैसे टॉलूरोसिस्टीन और टेलुमेथियोनिन बनाते हैं। यह गंध उन लोगों के साँस छोड़ने में आती है जिन्हें जहर दिया गया है या वे जहर से पीड़ित हैं।
## इतिहास
टेल्यूरियम की खोज 1782 में हंगरी के वैज्ञानिक फ्रांज-जोसेफ मोलर द्वारा ट्रांसिल्वेनिया के नागिसजेबेन में की गई थी। 1789 में एक अन्य हंगेरियन वैज्ञानिक, पॉल किताबेल ने स्वतंत्र प्रयोगों के माध्यम से तत्व की खोज की, लेकिन बाद में उन्होंने मोलर को तत्व का आविष्कार करने का अधिकार सौंप दिया। तत्व को सबसे पहले वैज्ञानिक मार्टिन हेनरिक क्लैप्रोथ ने अलग किया था, जिन्होंने 1798 में तत्व टेल्यूरियम का नाम दिया था।

## विशेषताएं
असाधारण टेल्यूरियम पृथ्वी पर नौ दुर्लभतम तत्वों में से एक है। टेल्यूरियम चाकोजेन परिवार से संबंधित है, जिसमें ऑक्सीजन, सल्फर, सेलेनियम और पोलोनियम शामिल हैं। क्रिस्टलीय होने पर यह सफेद रंग का होता है। अपने शुद्ध रूप में इसमें धात्विक चमक होती है। यह एक अर्ध-धातु धातु है जो बल से कुचलने पर आसानी से टूट जाती है। टेल्यूरियम आइसोटोप 128Te में अब तक खोजे गए सभी रेडियोधर्मी आइसोटोप का सबसे लंबा आधा जीवन (2.2 × 1024 वर्ष) है।

Image:Tellurium bottle.jpg|टेल्यूरियम क्रिस्टलीय की बोतल
Image:Tellurium crystal.jpg|टेल्यूरियम क्रिस्टल


## उपस्थिति
पृथ्वी की पपड़ी में टेल्यूरियम की उपलब्धता प्लेटिनम की तुलना में कम है। कीमती धातुओं के अलावा, टेल्यूरियम पृथ्वी की पपड़ी में सबसे दुर्लभ और सबसे स्थिर ठोस तत्वों में से एक है। प्लेटिनम की उपलब्धता 5 से 37 पीपीबी है जबकि टेल्यूरियम की उपलब्धता 1 से 5 पीपीबी है।

## बहरी कड़ी

श्रेणी:टेलुरियम
श्रेणी:रासायनिक तत्व
श्रेणी:काल्कोजन
श्रेणी:उपधातुएँ
टेक्निशियम

**टेक्नेटियम** एक रासायनिक तत्व है जिसका प्रतीक Tc और परमाणु क्रमांक 43 है। यह सबसे हल्का तत्व है जिसके सभी समस्थानिक रेडियोधर्मी हैं, जिनमें से 97Tc की पूर्ण आयनित अवस्था के अलावा कोई भी स्थिर नहीं है। लगभग सभी उपलब्ध टेक्नेटियम को सिंथेटिक तत्व के रूप में उत्पादित किया जाता है। स्वाभाविक रूप से प्राप्त होने वाला टेक्नेटियम यूरेनियम अयस्क और थोरियम अयस्क का एक सहज विखंडन उत्पाद है, जो सबसे आम स्रोत है, या मोलिब्डेनम अयस्कों में न्यूट्रॉन कैप्चर का उत्पाद है। सिल्वर ग्रे, क्रिस्टलीय संक्रमण धातु आवर्त सारणी के समूह 7 के मैंगनीज और रेनियम के बीच स्थित है, और इसके रासायनिक गुण दोनों आसन्न तत्वों के बीच मध्यवर्ती हैं। प्राकृतिक रूप से पाया जाने वाला आइसोटोप 99Tc है, जो केवल केवल अंशों में पाया जाता है।

## टेक्निशियम के यौगिक


Image:Technetiumhydrid.png|Hydridocomplex of Technetium
Image:Technetiumcluster.png|Technetium clusters Tc6 und Tc8
Image:Technetiumcarbonyl.svg|Technetium-Carbonyl Tc2(CO)10
Image:Technetiumkomplex.png|Organic complex of Technetium


श्रेणी:टेक्निशियम
श्रेणी:रासायनिक तत्व
श्रेणी:संक्रमण धातु
श्रेणी:कृत्रिम तत्व
रुथेनियम

**रूथेनियम** एक रासायनिक तत्व है जिसका प्रतीक **Ru** है और परमाणु संख्या 44 है। यह आवर्त सारणी के प्लैटिनम समूह से संबंधित एक दुर्लभ संक्रमण धातु है। प्लैटिनम समूह की अन्य धातुओं की तरह, रूथेनियम अधिकांश अन्य रसायनों के लिए निष्क्रिय है। बाल्टिक-जर्मन वंश के रूसी मूल के वैज्ञानिक कार्ल अर्नस्ट क्लॉज़ ने 1844 में कज़ान स्टेट यूनिवर्सिटी में इस तत्व की खोज की और रूस के सम्मान में रूथेनियम नाम दिया। रूथेनियम आमतौर पर प्लैटिनम अयस्कों के एक मामूली घटक के रूप में पाया जाता है; 2009 में वार्षिक उत्पादन लगभग 19 टन से बढ़कर 2017 में लगभग 35.5 टन हो गया है। उत्पादित अधिकांश रूथेनियम का उपयोग पहनने में उपयोग किये जाने वाले प्रतिरोधी विद्युत संपर्कों और मोटी-फिल्म प्रतिरोधों में किया जाता है। रूथेनियम का मामूली अनुप्रयोग प्लैटिनम मिश्र धातुओं में और रसायन उत्प्रेरक में है। रूथेनियम का एक नया अनुप्रयोग अत्यधिक पराबैंगनी फोटोमास्क के लिए कैपिंग परत के रूप में भी है। रूथेनियम आम तौर पर यूराल पर्वत और उत्तरी और दक्षिण अमेरिका में अन्य प्लैटिनम समूह धातुओं के साथ अयस्कों में पाया जाता है। सडबरी, ओंटारियो से निकाले गए पेंटलैंडाइट और दक्षिण अफ्रीका में पाइरोक्सनाइट खदान में छोटी लेकिन व्यावसायिक रूप से महत्वपूर्ण मात्रा भी पाई जाती है।

## विशेषताएं
### भौतिक गुण
रूथेनियम, एक बहुसंयोजक कठोर सफेद धातु, प्लैटिनम समूह का सदस्य है और आवर्त सारणी के समूह 8 में है:

जबकि अन्य सभी समूह 8 तत्वों में सबसे बाहरी कोश में दो इलेक्ट्रॉन होते हैं, रूथेनियम में, सबसे बाहरी कोश में केवल एक इलेक्ट्रॉन होता है (अंतिम इलेक्ट्रॉन निचले शेल में होता है)। यह विसंगति पड़ोसी धातुओं नाइओबियम (41), मोलिब्डेनम (42), और रोडियम (45) में देखी गई है।

### रासायनिक गुण
रूथेनियम में चार क्रिस्टल संशोधन हैं और यह परिवेशी परिस्थितियों में धूमिल नहीं होता है; यह 800 °C (1,070 K) तक गर्म करने पर ऑक्सीकृत हो जाता है। रूथेनियम, रूथेनेट देने के लिए जुड़े हुए क्षार में घुल जाता है, एसिड (यहां तक कि एक्वा रेजिया) द्वारा प्रतिक्रिया नहीं करता है, लेकिन उच्च तापमान पर हैलोजन द्वारा प्रतिक्रिया होता है। दरअसल, ऑक्सीकरण एजेंटों द्वारा रूथेनियम पर सबसे आसानी से प्रतिक्रिया कराया जा सकता है। रूथेनियम की थोड़ी मात्रा प्लैटिनम और पैलेडियम की कठोरता को बढ़ा सकती है। धातु को इलेक्ट्रोप्लेटिंग और थर्मल अपघटन द्वारा चढ़ाया जा सकता है। रूथेनियम-मोलिब्डेनम मिश्र धातु में 10.6 K से नीचे के तापमान पर अतिचालक प्रवृति आ जाती है। रूथेनियम एकमात्र 4d संक्रमण धातु है जो समूह ऑक्सीकरण अवस्था +8 कर सकती है, और फिर भी यह भारी संयोजक ऑस्मियम की तुलना में कम स्थिर है


Image:Ruthenium.jpg

रूथेनियम का शीट
## बाहरी कड़ी

श्रेणी:रुथेनियम
श्रेणी:रासायनिक तत्व
श्रेणी:संक्रमण धातु
श्रेणी:कीमती धातुएँ
ल्यान्थानम

ल्यान्थानम एक भौतिक तत्त्व है।
## इन्हें भी देखें
* भौतिकी

श्रेणी:भौतिक रसायन
नियोडाइमियम

**नियोडाइमियम** (Neodymium) एक रासायनिक तत्व है जिसका प्रतीक **Nd** है। इसका का परमाणु क्रमांक 60 और परमाणु भार 144.242 है। आवर्त सारणी में इसे लेन्थेनाइड तत्त्वों के साथ में रखा गया है। ऑस्ट्रिया के वैज्ञानिक 'वेल्स बैच' ने 1885 में इसकी खोज की थी। इसका गलनांक 934 डिग्री सेल्सियस तथा क्वथनांक 3480 डिग्री सेल्सियस है।

श्रेणी:रासायनिक तत्व
श्रेणी:लैन्थनाइड
प्रोमीथियम

एक भौतिक तत्त्व है। 

श्रेणी:रासायनिक तत्व
श्रेणी:लैन्थनाइड
सीज़ियम

**सीज़ियम** (IUPAC: Caesium) एक रासायनिक तत्त्व है, जिसे **Cs** चिह्न के द्वारा प्रदर्शित किया जाता है। इसका परमाणु क्रमांक ५५ है। यह नरम और सोने-चाँदी जैसा दिखने वाला क्षार धातु है। इसका गलनांक २८.५°C (८३.३°F/३०१.६५k), जो इसे पाँच धातुओं का हिस्सा बनाता है, जो कमरे के तापमान में भी तरल रूप में रहते हैं। इसका मात्र एक स्थिर समस्थानिक सीज़ियम-१३३ है। इसका खनन मुख्य रूप से पोल्यूसाइट नाम के जिओलाइट खनिज से किया जाता है, जबकि इसके रेडियो आइसोटोप, विशेष रूप से सीज़ियम-१३७ को परमाणु रिएक्टरों द्वारा उत्पादित कचरे से निकाला जाता है।

## सन्दर्भ

## बाहरी कड़ियाँ

श्रेणी:सीज़ियम
श्रेणी:क्षार धातु
श्रेणी:रासायनिक तत्व
श्रेणी:अपचायक
गैडोलिनियम

एक भौतिक तत्त्व है। इसका सिंबल 'gd' और एटॉमिक नंबर 64 है। यह रंग में चांदी जैसा है, और बहुत ही कम पाया जाता है। 

## चित्र


Image:Gadolinium.jpg
Image:Gadolinium-2.jpg


श्रेणी:रासायनिक तत्व
श्रेणी:लैन्थनाइड
नव्योत्तर काल

हिन्दी साहित्य के **नव्योत्तर काल** (पोस्ट-माडर्न) की कई धाराएं हैं - 
* पश्चिम की नकल को छोड एक अपनी वाणी पाना; 
* अतिशय अलंकार से परे सरलता पाना; 
* जीवन और समाज के प्रश्नों पर असंदिग्ध विमर्श।

नव्योत्तर काल का साहित्य भारत के समकालीन पुनर्जागरण और भारतीयों की पूरे विश्व में सफलता से प्रेरित हुआ है।

इस काल में गद्य-निबंध, नाटक-उपन्यास, कहानी, समालोचना, तुलनात्मक आलोचना,साहित्य आदि का समुचित विकास हो रहा है।
इस युग के प्रमुख साहित्यकार निम्नलिखित हैं-

### समालोचक
### कहानी लेखक

### उपन्यासकार

### नाटककार

### निबंध लेखक
### कवि
डिजिटल कवियों में प्रमुख हैँ - अशर्फी लाल मिश्र
**प्रमुख रचनायें **
* लाल शतक (दोहे )
* लाल दोहा चालीसा
* विप्र सुदामा (खण्ड काव्य )
* लाल नीति संग्रह भाग -1
* लाल नीति संग्रह भाग -2

## इन्हें भी देखें

* जाल-पत्रिका
* आदिकाल
* भक्ति काल
* रीति काल
* आधुनिक काल
* हिंदी साहित्य

श्रेणी:हिन्दी
श्रेणी:साहित्य
जगदीश गुप्त

**डॉ जगदीश गुप्त** (१९२४-२००१) शिक्षाविद तथा हिन्दी के आधुनिक कवि थे। हिन्दी कविता में उनका महत्त्वपूर्ण स्थान है। हिन्दी नयी कविता के प्रमुख कवियों - जगदीश गुप्त, रामस्वरुप चतुर्वेदी और विजयदेवनरायण साही में से एक हैं।कवि-चित्रकार जगदीश गुप्त जी का कलाकर्म साहित्य व चित्रकला के बीच एक सुंदर सेतु है। डॉ. गुप्त के रेखांकन में उनका कवि रूप बोलता है इसलिए उनके चित्र सुन्दर कविता जैसे सरस, सरल और प्रिय लगते हैं और शायद इसी कारण रंगों की नई भाषा और भाव उनके चित्रों में मिलते हैं, तो कविताओं में पूरी चित्रात्मकता।

'चेतना की चादर पर चमत्कार सुलभ चाँद तारों को चितेरना' ही एक अदद वाक्य में जिनका परिचय है। चेतना के चितेरे डॉ जगदीश गुप्त का जन्म ०३ अगस्त १९२४ ई॰ को उत्तर प्रदेश के हरदोई जिले  के  शाहाबाद में हुआ था। मगर कार्यालयी जन्मतिथि ५ जुलाई १९२६ ई. होने के कारण उनके परिचित भी उनकी वास्तविक जन्मतिथि से अनभिज्ञ हैं। उनकी माता का नाम श्रीमती रमादेवी तथा पिता का नाम शिवप्रसाद गुप्त था। अपने पिता की सात संतानों में एक मात्र जगदीश ही जीवित रहे। 

उन्होंने इलाहाबाद विश्वविद्यालय  से एम.ए. तथा डी.फिल. की उपाधि प्राप्त की और १९५० में इलाहाबाद विश्वविद्यालय के हिन्दी विभाग में प्राध्यापक के पद पर नियुक्त हो गए। १९८७ में डा॰ गुप्त हिन्दी विभाग के विभागाध्यक्ष पद से सेवा निवृत्त हुए। १९५४ में "नई कविता" के सम्पादन के साथ आरम्भ की गई अपनी साहित्य यात्रा में डा॰ गुप्त ने ३५ ग्रंथों की रचना की। गुप्त जी का निधन २६ मई २००१ में हुआ उनके निधन के बाद उनपर कई शोध करे गए। वह चित्रकार भी थे इसके बारे में डॉ. अर्चना द्विवेदी ने अपनी किताब "कवि-चित्रकार जगदीश गुप्त" में भी लिखा है जो कि २०१४ में प्रकाशित हुई। 

## प्रमुख कृतियाँ
* नाव के पाँव
* शम्बूक
* आदित्य एकान्त
* हिम-विद्ध
* शब्द-दंश
* युग्म
* गोपा गौतम
* बोधिवृक्ष
* नयी कविता
* स्वरूप और समस्याएँ
* प्रागैतिहासिक भारतीय चित्रकला व भारतीय कला के पद-चिह्न

### कुछ रेखाचित्र

## पुरस्कार व सम्मान
डा॰ गुप्त को उत्तर प्रदेश के भारत भारती (पुरस्कार) तथा मध्य प्रदेश के मैथिलीशरण गुप्त पुरस्कार से सम्मानित किया गया था।

## सन्दर्भ

## इन्हें भी देखें
*हिन्दी साहित्य
*नई कविता

## बाहरी कड़ियाँ
* जगदीश गुप्त की रचनाएँ कविता कोश में
* "कवि-चित्रकार जगदीश गुप्त", डॉ. अर्चना द्विवेदी द्वारा लिखित 
* https://web.archive.org/web/20141020190713/http://www.anubhuti-hindi.org/gauravgram/jagdishgupt/ अनुभूति

श्रेणी:साहित्यिक आंदोलन
श्रेणी:हिन्दी साहित्य
श्रेणी:1924 में जन्मे लोग
श्रेणी:२००१ में निधन
अफ़्गानिस्तान के युद्ध

अफगानिस्तान में पिछले 150 सालों में कई लड़ाईया लड़ी गईं हैं -

* प्रथम आंग्ल-अफ़ग़ान युद्ध
* द्वितीय आंग्ल-अफ़ग़ान युद्ध
* तृतीय आंग्ल-अफ़ग़ान युद्ध
* अफ़ग़ानिस्तान में गृहयुद्ध (1929)
* अफ़ग़ानिस्तान में सोवियत युद्ध
* अफ़ग़ानिस्तान में गृहयुद्ध (1992-2001)
* अफ़ग़ानिस्तान युद्ध, 2001

इसके अलावे भी छोटे-छोटे झड़प होते ही रहे हैं इस देश में।

युद्ध, अफ़्गानिस्तान के
युद्ध, अफ़्गानिस्तान के
प्रथम आंग्ल-अफ़ग़ान युद्ध

thumb|right|400px|एलिजाबेथ बटलर द्वारा बनाया गया चित्र जिसमें जनवरी १८४२ में जलालाबाद के अंग्रेज़ सैन्य अड्डे पर पहुँचने वाले एक मात्र ब्रिटिश विलियम ब्राइडन को दिखाया गया है। काबुल से वापसी की शुरुआत क़रीब १६५०० ब्रिटिश तथा भारतीय सैनिकों और कर्मचारियों ने की थी।
**प्रथम आंग्ल-अफ़ग़ान युद्ध** जिसे प्रथम अफ़ग़ान युद्ध के नाम से भी जाना जाता है, 1839 से 1842 के बीच अफ़ग़ानिस्तान में अंग्रेजों और अफ़ग़ानिस्तान के सैनिकों के बीच लड़ा गया था। इसकी प्रमुख वजह अंग्रज़ों के रूसी साम्राज्य विस्तार की नीति से डर था। आरंभिक जीत के बाद अंग्रेज़ो को भारी क्षति हुई, बाद में सामग्री और सैनिकों के प्रवेश के बाद वे जीत तो गए पर टिक नहीं सके।

## पृष्ठभूमि
अफगानिस्तान में रूसियों की बढ़ती उपस्थिति अंग्रेज़ो की चिन्ता का कारण बन रही थी, क्योंकि वे इसके पड़ोसी देश भारत पर कई हिस्सों में राज़ कर रहे थे। अंग्रेज़ो ने अलेक्ज़ेंडर बर्न्स नामक एक जासूस को अफ़गानिस्तान की स्थिति और वहाँ के सैन्य सूचनाओं को इकठ्ठा करने सन् १८३१ में काबुल भेजा। बर्न्स ने एक साल के दौरान कई महत्वपूर्ण भौगोलिक और सामरिक जानकारियाँ इकठ्ठा की और उसकी लिखी किताब मशहूर हो गई। अपने काबुल प्रवास के दौरान उसने वहाँ रूसी गुप्तचरों के बारे में भी ज़िक्र किया जिससे ब्रिटिश शासन को एक नई जानकारी मिली। उसको पुरस्कारों से नवाजा गया। 

पश्चिमी अफ़ग़ानिस्तान में हुए एक ईरानी आक्रमण में हेरात ईरानी साम्राज्य का फ़िर से हिस्सा बन गया और पूर्व में पेशावर पर रणजीत सिंह के सिख साम्राज्य का अधिकार हो गया। इस स्थिति में अफ़ग़ान अमीर दोस्त मुहम्मद ख़ान ने ब्रिटिश साम्राज्य से मदद मांगी पर उन्होंने सहायता न दी। इसके बाद रूसी गुप्तचरों और दूतों के काबुल में होने से अंग्रेज़ों को डर हो गया कि कहीँ रूसी मध्य एशिया के रास्ते अफ़गानिस्तान में दाख़िल हो गए तो उनके भारतीय साम्राज्य बनाने के सपने में रूसी आक्रमण का डर शामिल हो जाएगा। इसकी वजह से उन्होंने अफ़गानिस्तान पर आक्रमण कर दिया।

## युद्ध
अंग्रेज़ों ने  में  अफ़ग़ानिस्तान में प्रवेश किया। आरंभ में अंग्रेजो ने कांधार, ग़ज़नी तथा काबुल जैसे शहरो पर अधिकार कर लिया। वहाँ पर अंग्रेज़ों ने अफ़गान गद्दी के पूर्व दावेदार शाह शुजा को अमीर घोषित कर दिया जो अब तक कश्मीर और पंजाब में छुपता रहा था। पर वो लोकप्रिय नहीं रहा  अफ़गान लोगों की नज़रों में विदेशी कठपुतली की तरह लगने लगा। 1841 में अफ़ग़ानी लोगो ने काबुल में अंग्रेजो के खिलाफ़ विद्रोह कर दिया। उन्होने ब्रिटिश सैनिकों को मार कर उनके किले को घेर लिया। 1842 के शुरुआत में अंग्रेजो ने आत्म-समर्पण कर दिया। 1842 में उन्हें सुरक्षित बाहर निकलने का रास्ता दे दिया गया। लेकिन जलालाबाद के अंग्रेज़ी ठिकाने पर पहुँचने से पहले अफ़ग़ान आक्रमण से लगभग सभी लोग मर गए और एक व्यक्ति वापस पहुँच सका। इस घटना से ब्रिटिश सेना में डर सा पैदा हो गया। 

१८४२ में ब्रिटिश दुबारा अफ़ग़ानिस्तान में दाखिल हुए लेकिन अपनी जीत सुनिश्चित करने के बाद लौट गए।

1878 में अंग्रेज़ो ने पुनः चढ़ाई की जो द्वितीय आंग्ल-अफ़ग़ान युद्ध के नाम से जाना गया।

## इन्हें भी देखें

* आंग्ल-अफ़ग़ान युद्ध
* अफ़ग़ानिस्तान के युद्ध

श्रेणी:अफ़ग़ानिस्तान का इतिहास
आंग्ल-अफ़ग़ान युद्ध

**आंग्ल-अफ़ग़ान युद्ध** तीन युद्धों को सम्मिलित रूप से कहा जाता है जिसे पहले सिर्फ अफ़ग़ान युद्ध के नाम से जाना जाता था। पहले अफ़ग़ानिस्तान की लड़ईयां ब्रिटिश राज के खिलाफ हुई थी पर 2001 में अमेरिका तथा उससे पहले 1980 के दशक में सोवियतो के साथ संघर्ष ने इन युद्धो के नाम आंग्ल-अफ़ग़ान युद्ध कर दिये। ये तीन युद्ध हैं -

* प्रथम आंग्ल-अफ़ग़ान युद्ध
* द्वितीय आंग्ल-अफ़ग़ान युद्ध
* तृतीय आंग्ल-अफ़ग़ान युद्ध

## इन्हें भी देखें
* अफ़ग़ानिस्तान के युद्ध

युद्ध, आंग्ल-अफ़ग़ान
द्वितीय आंग्ल-अफ़ग़ान युद्ध

[thumb|right|320px|सर केवेग्नेरी तथा अमीर याक़ुब ख़ान [गंदमक की संधि के दौरान अन्य लोगों के साथ]]
यह 1878-1880 के बीच अफ़ग़ानिस्तान में ब्रिटेन द्वारा सैन्य आक्रमण को कहते हैं। 1841 में हुई संधि और उसके बाद ब्रिटिश (तथा भारतीय) सैनिकों के क़त्ल का बदला लेने और रूस द्वारा अफ़ग़निस्तान में पहुँच बढ़ाने की स्पर्धा में ये आक्रमण आफ़ग़ानिस्तान में तीन स्थानों से किया गया। युद्ध में तो ब्रिटिश-भारतीय सेना की जीत हुई पर अपने लक्ष्य पूरा करने के बाद सैनिक ब्रिटिश भारत लौट गए। 

## भूमिका
अपने गुप्तचरों द्वारा अफ़गानिस्तान की जानकारी और ब्रिटिश आक्रमण के डर को दूर करने के लिए रूस ने अपना एक प्रतिनिधि मंडल अफ़गानिस्तान भेजा जिसे वहां के अमीर शेर अली ख़ान ने रोकने की कोशिश की पर असफल रहा। ब्रिटेन रूस के इस को अपने उपनिवेश भारत की तरफ रूस के बढ़ते क़दम बढ़ाने की तरह देखने लगा। उसने भी अफ़गानिस्तान में अपना स्थायी दूत नियुक्त करने का प्रस्ताव भेजा जिसे शेर अली ख़ान ने निरस्त कर दिया और मना करने के बावज़ूद आने पर आमादा ब्रिटिश दल को ख़ैबर दर्रे के पूर्व ही रोक दिया गया। इसके बाद ब्रिटेन ने हमले की तैयारी की।

आरंभ में ब्रिटिश सेना जीतती गई और लगभग सारे अफ़गान क्षेत्रों में फैल गई। शेर अली ख़ान ने रूस से मदद की गुहार लगाई जिसमें वो असफल रहा। इसके बाद वो उत्तर और पश्चिम की तरफ़ (भारतीय सीमा से दूर) मज़ार-ए-शरीफ़ भाग गया जहाँ उसकी मौत फरवरी 1879 में हो गई। इसके बाद उसके बेटे याक़ुब ख़ान ने अंग्रेज़ों से संधि की जिसके तहत ब्रिटेन अफ़गानिस्तान में और आक्रमण न करने पर सहमत हुआ। धीरे-धीरे ब्रिटिश फ़ौज - जिसमें भारतीय टुकड़ियाँ भी शामिल थीं - वहाँ से निकलती गईं। पर सितम्बर 1879 में एक अफ़गान विद्रोही दल ने वहाँ पर अंग्रेज़ी मिशन के सर पियरे केवेग्नेरी को मार डाला। जिसकी वजह से ब्रिटेन ने दुबारा आक्रमण किया। अक्टूबर 1879 में काबुल के दक्षिण में हुए युद्ध में अफ़ग़ान सेना हार गई।

दूसरे आक्रमण में मयवन्द को छोड़कर लगभग सभी जगहों पर ब्रिटिश सेना की जीत हुई पर उनका वहाँ पर रुकना मुश्किल रहा। अफ़गान विदेश नीति पर अपना अधिकार सुनिश्चित करके ब्रिटिश भारत लौट गए।

## इन्हें भी देखें
* आंग्ल-अफ़ग़ान युद्ध
* अफ़ग़ानिस्तान के युद्ध

## सन्दर्भ

श्रेणी:अफ़ग़ानिस्तान का इतिहास
तृतीय आंग्ल-अफ़ग़ान युद्ध

[200px|right|[काबुल के स्वर्गीय राजा शाह शुजा उल मुल्क के महल की आंतरिक भाग।]]
**तृतीय आंग्ल-अफ़ग़ान युद्ध** की परिणति अफ़ग़निस्तान की स्वतंत्रता मे हुई। 1917 की रूस की क्रांति के बाद रूस और ब्रिटेन साथी नही रहे। अफ़ग़ानो ने ब्रिटिश सेना पर अचानक हमला बोल दिया। हलांकि ब्रिटिशों ने हवाई आक्रमण का सहारा लिया और राजा तक के महल पर बमबारी की। इससे अफ़गानिस्तान की जनता में भारी रोष उत्पन्न हुआ। अंततः 1921 में अफ़ग़ानिस्तान स्वाधीन हो गया।

## इन्हें भी देखें
* आंग्ल-अफ़ग़ान युद्ध
* अफ़ग़ानिस्तान के युद्ध
## सन्दर्भ

श्रेणी:अफ़ग़ानिस्तान का इतिहास
अफ़ग़ानिस्तान में सोवियत युद्ध

**सोवियत अफ़्ग़ान युद्ध** 1979 और 1989 के बीच सोवियत सेना तथा मुज़ाहिदीन लड़ाकों के बीच लड़ा गया अफ़ग़निस्तानी गृहयुद्ध था। मुज़ाहिदीन, अफ़ग़निस्तान की साम्यवादी सरकार का तख्तापलट करना चाहते थे, जिसे सोवियत रूस का समर्थन प्राप्त था। मुजाहिदीन घुसपैठियों को अमेरिका तथा पाक़िस्तान का समर्थन प्राप्त था। यह 1989 में सोवियत सैनिकों की हार और वापसी में समाप्त हो गया।
thumb|right|300px|इस युद्ध की मुख्य घटनाएँ
मुजाहिदीनों को पड़ोसी राष्ट्र पाकिस्तान और चीन में युद्ध का प्रशिक्षण दिया गया जिसके लिए सऊदीअरब, संयुक्त राष्ट्र अमेरिका और यूनाइटेड किंगडम ने आर्थिक सहायता दी। एक दशक तक चले इस युद्ध ने लाखो अफगानियों को अपना राष्ट्र छोड़ पाकिस्तान और ईरान में शरण लेने पे मजबूर किया, जबकि लाखों की संख्या में अफगानी युद्ध में  मारे गए।२४ दिसम्बर १९७९, ४०वी सोवियत आर्मी के अफगानिस्तान में हस्तक्षेप के साथ सोवियत नेता लियोनिद ब्रेज्ह्नेव के द्वारा शुरू किये गए इस अभियान का अंतिम चरण १५ मई १९८९ में सोवियत सेना की क्रमबद्ध वापसी से शुरू हुआ जिसको अंतिम रूप मिखाइल गोर्बाचेव के नेतृत्व वाली सरकार ने १५ फ़रवरी १९८९ दिया ।

सोवियत संघ में युद्ध के खिलाफ किसी भी विरोध को दबा दिया गया था, सबसे प्रसिद्ध प्रदर्शनकारी व्लादिमीर दानचेव थे, जो रेडियो पर काम करते थे, और यूएसएसआर को हवा में कब्जा करने वाला कहने के लिए, उन्हें एक मनोरोग अस्पताल में रखा गया था।युद्ध के खिलाफ बोलने वाले प्रसिद्ध मानवाधिकार कार्यकर्ता और वैज्ञानिक आंद्रेई सखारोव भी थे, जिन्हें उनके युद्ध-विरोधी बयानों के तुरंत बाद 1980 में बिना किसी मुकदमे या जांच के रूस के एक सुदूर कोने में निर्वासित कर दिया गया था, और केवल 1986 में पेरेस्त्रोइका के लोकतांत्रिक सुधारों के दौरान, गोर्बाचेव द्वारा सखारोव को क्षमा किया गया था ।सोवियत संघ ने कब्जे वाले क्षेत्रों में हिंसक रूसीकरण किया। युद्ध के कारण देश से पलायन भी बढ़ा।युद्ध ने सोवियत संघ के सभी संसाधनों को समाप्त कर दिया, जिससे आर्थिक और राजनीतिक व्यवस्था ध्वस्त हो गई, जिसके परिणामस्वरूप 1985 से 1991 तक मिखाइल गोर्बाचेव के लोकतांत्रिक सुधार हुए, इन घटनाओं को पेरेस्त्रोइका कहा गया और इसके परिणामस्वरूप 1989 में लौह परदा गिरा, सीमाएं खुलीं, यूएसएसआर में पहली बार स्वतंत्र मीडिया का उदय हुआ, यूएसएसआर का पतन हुआ और 15 देशों को स्वतंत्रता मिली।

## इन्हें भी देखें

* आंग्ल-अफ़ग़ान युद्ध
* अफ़ग़ानिस्तान के युद्ध

## सन्दर्भ

युद्ध, अफ़ग़ानिस्तान में सोवियत
श्रेणी:सोवियत संघ